[{"text_idx": "#000001", "text": "Cael y porwr nid-er-elw ar Windows,Mac neu Linux.\nCael y porwr symudol cyfaddasadwy ar gyfer ffonau clyfar Android.\nCael y porwr symudol ar gyfer eich iPhone neu iPad.\nDysgwch sut mae Firefox yn trin eich data a\u0302 pharch.\nDarllenwch am nodweddion newydd Firefox a ffyrdd i gadw'n ddiogel ar-lein.\nDerbyniwch y manylion diweddaraf am ddiweddariadau Firefox."}, {"text_idx": "#000003", "text": "Cael y porwr symudol cyfaddasadwy ar gyfer ffonau clyfar Android."}, {"text_idx": "#000004", "text": "Cael y porwr symudol ar gyfer eich iPhone neu iPad."}, {"text_idx": "#000005", "text": "Dysgwch sut mae Firefox yn trin eich data a\u0302 pharch."}, {"text_idx": "#000006", "text": "Darllenwch am nodweddion newydd Firefox a ffyrdd i gadw'n ddiogel ar-lein."}, {"text_idx": "#000007", "text": "Derbyniwch y manylion diweddaraf am ddiweddariadau Firefox."}, {"text_idx": "#000008", "text": "Gweld pob porwr Porwyr Firefox Browser"}, {"text_idx": "#000011", "text": "Helpwch i atal Facebook rhag casglu eich data y tu allan i'w gwefan."}, {"text_idx": "#000012", "text": "Cadw a darganfod y straeon gorau o bob rhan o'r we."}, {"text_idx": "#000013", "text": "Cael diogelwch y tu hwnt i'ch porwr, ar eich holl ddyfeisiau."}, {"text_idx": "#000014", "text": "Dysgwch sut mae pob cynnyrch Firefox yn diogelu ac yn parchu'ch data."}, {"text_idx": "#000015", "text": "Cofrestrwch ar gyfer cyfrifon newydd heb drosglwyddo'ch cyfeiriad e-bost."}, {"text_idx": "#000016", "text": "Diogelu cysylltiad eich porwr a\u0302'r rhyngrwyd."}, {"text_idx": "#000017", "text": "Nodweddion ac offer newydd ar gyfer profiad personoledig o MDN"}, {"text_idx": "#000018", "text": "Dysgwch am y gwerthoedd a'r egwyddorion sy'n arwain ein cenhadaeth.\nDewch i gyfarfod a\u0302'r corff nid-er-elw y tu o\u0302l i Firefox sy'n sefyll am we well.\nYmunwch a\u0302'r frwydr am rhyngrwyd iach.\nDewch i gyfarfod a\u0302'r ti\u0302m sy'n adeiladu technoleg ar gyfer rhyngrwyd gwell.\nGweithiwch i sefydliad sy'n cael ei yrru gan genhadaeth sy'n adeiladu cynnyrch sy'n gosod pobl yn gyntaf.\nDysgwch am Mozilla a'r materion sy'n bwysig i ni."}, {"text_idx": "#000020", "text": "Dewch i gyfarfod a\u0302'r corff nid-er-elw y tu o\u0302l i Firefox sy'n sefyll am we well."}, {"text_idx": "#000021", "text": "Ymunwch a\u0302'r frwydr am rhyngrwyd iach."}, {"text_idx": "#000022", "text": "Dewch i gyfarfod a\u0302'r ti\u0302m sy'n adeiladu technoleg ar gyfer rhyngrwyd gwell."}, {"text_idx": "#000024", "text": "Dysgwch am Mozilla a'r materion sy'n bwysig i ni."}, {"text_idx": "#000025", "text": "Casglwch yn y gofod cymdeithasol rhyngweithiol, ar-lein, aml-ddimensiwn hwn.\nCael y porwr Firefox wedi'i adeiladu ar gyfer datblygwyr yn unig.\nEdrychwch ar gartref adnoddau datblygwr gwe.\nCyfrannwch eich llais fel y gall dyfodol y we glywed pawb."}, {"text_idx": "#000026", "text": "Casglwch yn y gofod cymdeithasol rhyngweithiol, ar-lein, aml-ddimensiwn hwn."}, {"text_idx": "#000027", "text": "Cael y porwr Firefox wedi'i adeiladu ar gyfer datblygwyr yn unig."}, {"text_idx": "#000028", "text": "Edrychwch ar gartref adnoddau datblygwr gwe."}, {"text_idx": "#000030", "text": "Canllaw i fewngofnodion a chyfrineiriau mwy diogel"}, {"text_idx": "#000031", "text": "Does dim rhaid i ddiogelu eich cyfrifon fod yn gymhleth - a gall Firefox eich helpu."}, {"text_idx": "#000032", "text": "Efallai nad yw eich system yn cwrdd a\u0302 gofynion Firefox, ond mae modd i chi brofi un o'r rhain:"}, {"text_idx": "#000033", "text": "Mae mwy fwy o'r pethau sensitif a gwerthfawr yn ein bywyd yn cael eu gwarchod trwy gyfrifon ar-lein wedi'u diogelu gan gyfrinair - llythyron caru, cofnodion meddygol, cyfrifon banc a mwy. Mae gwefannau'n defnyddio gweithdrefnau mewngofnodi i ddiogelu'r pethau gwerthfawr hynny. Yn gyffredinol, cyn belled nad yw rhywun yn gallu mewngofnodi i'ch cyfrif, nid ydyn nhw'n gallu ddarllen eich e-bost na throsglwyddo arian o'ch cyfrif banc. Wrth i ni fyw ein bywydau ar-lein, sut dylen ni ddiogelu ein mewngofnodion?"}, {"text_idx": "#000034", "text": "Defnyddiwch gyfrineiriau ar hap, a defnyddiwch gyfrinair gwahanol ar gyfer pob gwefan\nRhowch sylw i signalau diogelwch y porwr, a byddwch yn amheus\nGwnewch eich atebion i gwestiynau diogelwch cyn gryfed a\u0302'ch cyfrineiriau\nDefnyddiwch reolwr cyfrinair i wneud creu a chofio cyfrineiriau yn haws\nDefnyddiwch \u201cdilysiad dau gam\u201d lle bynnag y gallwch"}, {"text_idx": "#000035", "text": "Mae'n waith caled bod yn gyfrinair"}, {"text_idx": "#000036", "text": "Mae'r rhan fwyaf o fewngofnodion heddiw wedi'u diogelu gan gyfrinair. Os gall ymosodwr gipio'ch cyfrinair, gall gael mynediad i'ch cyfrif a gwneud unrhyw beth y gallech chi ei wneud gyda'r cyfrif hwnnw. Felly pan ofynnwch pa mor ddiogel yw'ch cyfrif, dylech fod yn meddwl pa mor ddiogel yw'ch cyfrinair. Ac mae hynny'n golygu bod yn rhaid i chi feddwl am yr holl wahanol ffyrdd y gallai ymosodwr gael mynediad at gyfrinair eich cyfrif:"}, {"text_idx": "#000038", "text": "Er mwyn cadw'ch mewngofnodion yn ddiogel, mae angen i chi atal cymaint o'r rhain a\u0302 phosib. Mae gan bob risg gam lliniaru cyfatebol gwahanol."}, {"text_idx": "#000039", "text": "Chwiliwch am y clo yn eich porwr"}, {"text_idx": "#000040", "text": "Mae'n hawdd atal ymosodwyr rhag dwyn eich cyfrinair pan fewngofnodwch i wefan heb ei hamgryptio: Meddyliwch ddwywaith cyn i chi deipio'ch cyfrinair os na welwch eicon clo yn y bar URL, fel hyn:"}, {"text_idx": "#000041", "text": "Mae'r clo yn golygu bod y wefan rydych chi'n ei defnyddio wedi'i hamgryptio, felly hyd yn oed os yw rhywun yn gwylio'ch pori ar y rhwydwaith (e.e. rhywun ar WiFi cyhoeddus), fyddan nhw ddim yn gallu gweld eich cyfrinair. Bydd Firefox yn ceisio'ch rhybuddio pan fyddwch ar fin nodi'ch cyfrinair ar wefan heb ei hamgryptio."}, {"text_idx": "#000042", "text": "Mae eich porwr hefyd yn helpu i roi'r wybodaeth ddiweddaraf i chi am ba mor ddibynadwy yw gwefannau, er mwyn helpu i'ch cadw'n ddiogel rhag gwe-rwydo. Ar y naill law, pan geisiwch ymweld a\u0302 gwefan sy'n hysbys fel gwefan gwe-rwydo, bydd Firefox (ac unrhyw borwr safonol) yn dangos rhybudd sgrin lawn - talwch sylw a meddyliwch ddwywaith cyn defnyddio'r wefan honno!"}, {"text_idx": "#000043", "text": "Yn gyffredinol, yr amddiffyniad gorau yn erbyn gwe-rwydo yw bod yn amheus o'r hyn rydych chi'n ei dderbyn, p'un a yw'n ymddangos mewn e-bost, neges destun neu ar y ffo\u0302n. Yn lle gweithredu ar yr hyn a anfonodd rhywun atoch, ewch i'r wefan yn uniongyrchol. Er enghraifft, os yw e-bost yn dweud bod angen i chi ailosod eich cyfrinair PayPal, peidiwch a\u0302 chlicio ar y ddolen. Ewch i eich hun. Os bydd y banc yn galw, ffoniwch nhw no\u0302l."}, {"text_idx": "#000044", "text": "Y gyfrinach i atal dyfalu, dwyn neu ailosod cyfrinair yw llawer iawn o hap. Pan fydd ymosodwyr yn ceisio dyfalu cyfrineiriau, maen nhw'n gwneud dau beth fel arfer: 1) Defnyddio \u201cgeiriaduron\u201d - rhestrau o gyfrineiriau cyffredin y mae pobl yn eu defnyddio trwy'r amser, a 2) gwneud rhai dyfaliadau ar hap. Po hirach a mwy ar hap yw eich cyfrinair, y lleiaf tebygol y bydd y naill neu'r llall o'r technegau dyfalu hyn yn dod o hyd iddo."}, {"text_idx": "#000045", "text": "Pan fydd ymosodwr yn dwyn cronfa ddata cyfrineiriau gwefan rydych chi'n ei defnyddio (fel LinkedIn neu Yahoo), does dim byd y gallwch chi ei wneud ond newid eich cyfrinair ar gyfer y wefan honno. Mae hynny'n beth drwg, ond gall y difrod fod yn llawer gwaeth os ydych chi wedi ail-ddefnyddio'r cyfrinair hwnnw gyda gwefannau eraill - yna gall yr ymosodwr gael mynediad i'ch cyfrifon ar y gwefannau hynny hefyd. Er mwyn lleihau'r difrod, defnyddiwch gyfrineiriau gwahanol ar gyfer gwahanol wefannau bob tro."}, {"text_idx": "#000046", "text": "Defnyddiwch Firefox Monitor i gadw llygad ar gyfeiriadau e-bost sy'n gysylltiedig a\u0302'ch cyfrifon. Os yw'ch cyfeiriad e-bost yn ymddangos mewn achos o dor-data corfforaethol hysbys, cewch eich rhybuddio a chewch gamau i'w dilyn i ddiogelu'r cyfrif sydd wedi ei effeithio."}, {"text_idx": "#000048", "text": "Yn olaf, mae'r rhan fwyaf o wefannau yn gadael i chi adfer eich cyfrinair os ydych wedi ei anghofio. Fel arfer, mae'r systemau hyn yn gwneud i chi ateb rhai \u201ccwestiynau diogelwch\u201d cyn y gallwch ailosod eich cyfrinair. Rhaid i'r atebion i'r cwestiynau hyn fod yr un mor gyfrinachol a\u0302'ch cyfrinair. Fel arall, gall ymosodwr ddyfalu'r atebion a gosod eich cyfrinair i rywbeth maen nhw'n ei wybod."}, {"text_idx": "#000049", "text": "Gall hap fod yn broblem, gan fod y cwestiynau diogelwch y mae gwefannau'n eu defnyddio yn aml hefyd yn bethau y mae pobl yn tueddu i wybod amdanoch chi, fel eich man geni, eich pen-blwydd, neu enwau eich perthnasau, neu y mae modd eu casglu o ffynonellau fel y cyfryngau cymdeithasol. Y newyddion da yw nad yw'r wefan yn poeni a yw'r ateb yn real ai peidio - gallwch chi ddweud celwydd! Ond byddwch yn gelwyddog gynhyrchiol: Rhowch atebion i'r cwestiynau diogelwch sy'n hir ac ar hap, fel eich cyfrineiriau."}, {"text_idx": "#000050", "text": "Cael cymorth gan reolwr cyfrinair"}, {"text_idx": "#000051", "text": "Nawr, mae hyn i gyd yn swnio'n eithaf brawychus. Nid yw'r meddwl dynol yn dda am feddwl am ddilyniannau hir o lythrennau ar hap, heb so\u0302n am eu cofio. Dyna lle mae rheolwr cyfrinair yn dod iddi. Wedi'i adeiladu o fewn y porwr, bydd Firefox yn gofyn a ydych chi am gynhyrchu cyfrinair unigryw, cymhleth, yna cadwch eich manylion mewngofnodi yn ddiogel ac y gallwch chi eu gweld unrhyw bryd yn about:logins."}, {"text_idx": "#000052", "text": "Pan fyddwch wedi mewngofnodi i Firefox gyda'ch cyfrif Firefox, gallwch gydweddu ar draws eich holl ddyfeisiau a chael mynediad i'ch cyfrineiriau o borwr symudol Firefox. Darllenwch ragor am sut i ddefnyddio'r rheolwr cyfrineiriau mewnol i'r eithaf yma."}, {"text_idx": "#000053", "text": "Mae 2FA yn ffordd wych o wella'ch diogelwch. Wrth greu cyfrif newydd, bydd rhai gwefannau yn rhoi\u2019r dewis i chi ychwanegu \u201cail gam\u201d at y broses fewngofnodi. Yn aml, mae hyn yn golygu cysylltu eich rhif ffo\u0302n a\u0302'ch cyfrif, felly ar o\u0302l i chi nodi'ch cyfrinair, byddwch yn cael eich annog i nodi cod diogel wedi'i anfon mewn neges destun yn uniongyrchol atoch chi. Fel hyn, os yw haciwr wedi llwyddo i gipio'ch cyfrinair, fyddan nhw ddim yn gallu mynd i mewn i'ch cyfrif o hyd, gan nad oes ganddyn nhw eich ffo\u0302n."}, {"text_idx": "#000054", "text": "Er enghraifft, mae modd diogelu eich cyfrif Firefox gyda 2FA, a gallwch ddarllen rhagor amdano yma."}, {"text_idx": "#000055", "text": "Mae 2FA yn darparu llawer gwell diogelwch na chyfrineiriau yn unig, ond nid yw pob gwefan yn ei gefnogi. Gallwch ddod o hyd i restr o wefannau sy'n cefnogi 2FA yn yn ogystal a\u0302 rhestr o wefannau nad ydyn nhw'n cefnogi 2FA a ffyrdd y gallwch chi ofyn iddyn nhw ei ychwanegu i'w cefnogaeth."}, {"text_idx": "#000056", "text": "Er gwell neu er gwaeth, byddwn yn defnyddio cyfrineiriau i ddiogelu ein cyfrifon ar-lein hyd y mae modd ei ragweld. Defnyddiwch gyfrineiriau sy'n gryf a gwahanol ar gyfer pob gwefan, a defnyddiwch reolwr cyfrineiriau i'ch helpu chi i'w cofio'n ddiogel. Gosodwch atebion hir, ar hap ar gyfer cwestiynau diogelwch (hyd yn oed os nad ydyn nhw'n wir). A defnyddio dilysiad dau gam ar unrhyw wefan sy'n ei gefnogi."}, {"text_idx": "#000057", "text": "Yn y rhyngrwyd heddiw, lle mae miloedd o gyfrineiriau\u2019n cael eu dwyn bob dydd a chyfrifon yn cael eu masnachu ar y farchnad ddu, mae\u2019n werth yr ymdrech i gadw eich bywyd ar-lein yn ddiogel. Pan ddefnyddiwch gynnyrch Firefox, mae peth o'r baich yn cael ei ysgafnhau, oherwydd mae ein holl gynnyrch wedi'u hadeiladu i gynnal ein haddewid o breifatrwydd. Ac mae Firefox bob amser yn cael ei arwain gan genhadaeth Mozilla, y corff nid-er-elw sy'n ein cefnogi, i adeiladu rhyngrwyd gwell."}, {"text_idx": "#000058", "text": "Darllenwch Hysbysiad Preifatrwydd ein cynnyrch"}]